**ELŐTERJESZTÉS**

Tiszavasvári Város Önkormányzata Képviselő-testületének

2019. április 30-án tartandó ülésére

Az előterjesztés tárgya: **az idegenforgalmi adóról szóló önkormányzati rendelet megalkotásáról**

Melléklet:

A napirend előterjesztője: Ostorháziné dr. Kórik Zsuzsanna jegyző

Az előterjesztést készítette: Gulyás Gabriella

Az előterjesztés ügyiratszáma: 4249/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.7. pontja |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

Tiszavasvári, 2019. április 25.

Gulyás Gabriella

témafelelős

Tiszavasvári Város Jegyzőjétől

***4440 Tiszavasvári, Városháza tér 4. sz.***

***Tel.: 42/520-500 Fax.: 42/275–000 e–mail: tvonkph@tiszavasvari.hu***

Témafelelős: Gulyás Gabriella

# E L Ő T E R J E S Z T É S

**- a Képviselő-testülethez –**

**az idegenforgalmi adóról szóló önkormányzati rendelet megalkotásáról**

**Tisztelt Képviselő-testület!**

A helyi adókról szóló módosított 1990. évi C. törvény (továbbiakban: Htv.) felhatalmazása alapján az önkormányzat Képviselő-testülete rendelettel az illetékességi területén helyi adókat vezethet be.

A Htv. 6. § alapján az önkormányzat adómegállapítási joga arra terjed ki, hogy helyi adókat vagy azok valamelyikét bevezesse, a már bevezetett adót hatályon kívül helyezze, illetőleg módosítsa, azonban az évközi módosítás naptári éven belül nem súlyosbíthatja az adóalanyok adóterheit.

Tiszavasváriban az utóbbi években a fizetendő vendéglátás iránt nagyobb érdeklődés mutatkozik. Városunkban a strand fejlődését követően megnőtt a fizető vendéglátást igénybevevők száma, mely felveti az idegenforgalmi adó bevezetését.

Figyelembe véve az önkormányzat bevételi struktúráját a képviselő-testületnek javaslom az idegenforgalmi adó bevezetését. Jelen ismereteink szerint kis mértékben növelhetőek az önkormányzat bevételei. Tapasztalatunk nincs a fizetendő vendéglátásról, ezért modell számításokat nem tudtunk végezni.

Az idegenforgalmi adókötelezettség terheli azt a magánszemélyt, aki nem állandó lakosként az önkormányzat illetékességi területén legalább egy vendégéjszakát eltölt. Az adó beszedésére kötelezett a szállásadó, a fizetendő adót a szálláshely ellenérték fejében történő átengedése esetén a szállásdíjjal együtt szedi be, az adóbeszedésre kötelezett akkor is tartozik az adót befizetni, ha annak beszedését elmulasztotta.

Az adónem Tiszavasvári lakosságára anyagi terhet nem ró, mivel nem az önkormányzat illetékességi területén állandó lakosként élő magánszemélyeket, hanem a legalább egy vendégéjszakát városunkban eltöltő, idelátogató magánszemélyeket terheli.

A Htv. értelmében szálláshely (vendégház, szálloda, panzió, kemping, egyéb szálláshely, tábor) egész éven át vagy csak időszakosan, üzletszerűen működtetett olyan létesítmény, amely éjszakai elszállásolásra és tartózkodásra szolgál, mely az egyes jogszabályokhoz képest tágabb értelemben határozza meg a szálláshely fogalmát.

A Htv. 32. § 1. pontja alapján az adó alapja a megkezdett vendégéjszakák száma, 2. pontja alapján a megkezdett vendégéjszakára eső szállásdíj, ennek hiányában a szállásért bármilyen jogcímen fizetendő ellenérték.

A Htv. szerint az adó mértékének felső határa a htv. 32. § 1 pontja alapján a személyenként és vendégéjszakánként 300,-Ft, vagy a 2. pontja alapján az adóalap 4%-a.

A 2019. évi adómaximum a Htv. 6.§ c. pontja értelmében a KSH fogyasztói árszínvonal alapján lehetne a Htv. szerinti 300,- Ft-nál nagyobb összegben is meghatározni. A Pénzügyminisztérium 2018. évi tájékoztatása szerint idegenforgalmi adó esetében az adómaximum 2019. évre 517,7 Ft/fő/vendégéjszaka.

Javaslom az adó alkalmazását 2019. június 1-től alkalmazni. Az idegenforgalmi adó mértékének javaslom a rendelet hatályba lépését követően a Htv. szerinti felső mértéket 300,-Ft/fő/vendégéjszaka mérték alkalmazását.

A Magyarország gazdasági stabilitásáról 2011. évi CXCIV. törvény 32. §-a értelmében a fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie. Erre tekintettel, ha az Önkormányzat fizetési kötelezettséget elrendelő adórendeletét 2019. június 1-től kívánja hatályba léptetni, akkor azt legkésőbb 2019. április 30-án ki kell hirdetni.

A jogalkotásról szóló 2010. évi CXXX. törvény 17. § (1) bekezdése a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

A fentiek alapján a rendeletalkotásának várható következményeiről – az előzetes hatásvizsgálat tükrében – az alábbi tájékoztatást adom:

1. A rendelet alkotás valamennyi jelentősnek ítélt hatása, különösen:

1.1. társadalmi, gazdasági, költségvetési hatása:

Az előterjesztés társadalmi tényezőket nem érinti.

Az előterjesztésben foglalt tervezet az idegenforgalmi adó, mint helyi adó szabályozását tárgyalja. Jogi lehetőséget teremt az adó beszedésére.

Az előterjesztésben foglalt tervezet többletbevételt jelent a költségvetésben.

2. A környezeti és egészségi következményei:

Jelen rendelet megalkotása következményeként környezeti, egészségügyi hatása nincs.

3. Az adminisztratív terheket befolyásoló hatása: A rendelet megalkotása miatt többletmunkát jelent az önkormányzat adóhatósága számára.

4. A rendelet megalkotásának szükségessége:Az idegenforgalmi adó beszedésének jogalapját, az adónem bevezetését az önkormányzati rendelet megalkotása biztosítja.

5. A jogalkotás elmaradásának várható következményei: Az idegenforgalmi adó, mint helyi adó bevezetése nem történhet meg jelen rendelet megalkotása nélkül. Az adónem bevezetése lehetőség, nem jogszabályi kötelezettség.

6. Alkalmazásához szükséges személyi, szervezeti, tárgyi és pénzügyi feltételek: A rendelet megalkotása nem változtat a jelenlegi helyi adó rendeletek végrehajtása során megkívánt feltételeken. A személyi feltétel biztosított.

**Tisztelt Képviselő-testület!**

Kérem a Képviselő-testületet, fentiek figyelembevételével az előterjesztést megtárgyalni és az idegenforgalmi adó rendelet megalkotásáról dönteni szíveskedjen.

Tiszavasvári, 2019. április 25.

Ostorháziné dr. Kórik Zsuzsanna

jegyző

RENDELETTERVEZET

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../....... (…......) önkormányzati**

**rendelet**

**az idegenforgalmi adóról**

A helyi adókról szóló többször módosított 1990. évi C. törvény 1.§.-ának (1) bekezdésében kapott felhatalmazás alapján, az Alaptörvény 32. cikk (1) bekezdés a.) pontjában meghatározott és Magyarország helyi önkormányzatokról szóló 2011.évi CLXXXIX. törvény 42.§-ban meghatározott feladatkörében eljárva– a Szervezeti és Működési Szabályzatról szóló 1/2019.(II.01.) rendelet 4. sz. melléklete 1.7 pontja által biztosított véleményezési jogkörében illetékes Pénzügyi és Ügyrendi Bizottság véleményének kikérésével - a következőket rendeli el:

**1.§** Az adó alapja a megkezdett vendégéjszakák száma.

**2.§** Az adó mértéke személyenként és vendégéjszakánként 300,-Ft.

**3.§** (1) Az adóbeszedésére kötelezett az adóköteles bevételszerző tevékenységét az első adóbeszedéstől számított 15 napon belül köteles bejelenteni az önkormányzati adóhatósághoz.

(2) Az adóbeszedésre kötelezettnek a beszedett idegenforgalmi adót a tárgyhónapot követő hónap 15. napjáig köteles az adóhatósághoz bevallani és megfizetni.

**4.§** (1) Az adóbeszedésre kötelezett szálláshely az általa beszedett adóról az adó alapjának, a beszedett adó összegének utólagos megállapítására is alkalmas nyilvántartást vezet. A nyilvántartásnak tartalmaznia kell a szálláshelyet igénybevevő nevét, születési helyét, idejét, lakcímét, személyi igazolványának vagy útlevelének számát. Megérkezésének és távozásának időpontját, a szálláshelyen eltöltött éjszakák számát és a beszedett idegenforgalmi adó összegét, idegenforgalmi adómentesség jogcímét, a vendég sajátkezű aláírása.

(2) Az (1) bekezdésben meghatározott vendégnyilvántartó könyvet használatba vétel előtt a jegyző hitelesíti. A vendégnyilvántartó könyvet a szállásadó köteles a tárgyév végén lezárni és a jegyzővel a tárgyévet követő év január 15. napjával záradékolni. A záradékolt vendégnyilvántartó könyvet a következő években is lehet használni, ha további nyilvántartási helyet tartalmaz.

(3) Az idegenforgalmi adó beszedésére kötelezett köteles gondoskodni arról, hogy a vendégnyilvántartó könyv a szálláshelyen folyamatosan rendelkezésre álljon mind a vendég, mind az adóhatósági ellenőrzés számára.

**5.§** E rendelet 2019. június 1. napján lép hatályba.

Tiszavasvári, 2019. április 30.

**Szőke Zoltán Ostorháziné dr. Kórik Zsuzsanna**

**polgármester jegyző**

A rendelet kihirdetve: 2019. április 30.

**Ostorháziné dr. Kórik Zsuzsanna**

**jegyző**

**Az idegenforgalmi adóról szóló …../…..(…….) önkormányzati rendelet megalkotásának indokolása**

**1. Általános indokolás**

A helyi adókról szóló 1990. évi C. törvény (továbbiakban: Htv.) 1.§- (1) bekezdése felhatalmazása alapján és rendelkezései szerint „a települési önkormányzat képviselő-testülete rendelettel az illetékességi területén helyi adókat vezethet be. „

**2. Részletes indokolás**

Az 1. § meghatározza az adó alapját, mely a megkezdett vendégéjszakák száma.

A 2. § meghatározza az adó mértékét, mely 300,-Ft/fő/vendégéjszaka.

A 3. § meghatározza az adó megfizetését, az adóbeszedésére kötelezettet nevezi meg, a bejelentkezési kötelezettséget és az adó beszedésének módját rendezi.

A 4. §. szabályozza a nyilvántartás vezetését, a vendégnyilvántartó könyv használatát, ellenőrzés során az ellenőrzés feltételeinek biztosítását, kitér a mentességre jogosultság alátámasztási kötelezettségre.

A 5. § a záró rendelkezés, mely a hatályba lépés idejét, és kihirdetését tartalmazza.