**ELŐTERJESZTÉS**

Tiszavasvári Város Önkormányzata Képviselő-testületének

2019. április 30-án

tartandó ülésére

Az előterjesztés tárgya: **Tiszavasvári Városi Kincstár intézményvezető (magasabb vezető) beosztás betöltésére vonatkozó pályázat kiírásáról**

Iktatószám: TPH/5251-1/2019

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: dr. Zombori Judit köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja alapján |
| Szociális és Humán Bizottság | SZMSZ 5. sz. melléklet 1.3. pontja alapján |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2019. április 24.

**dr. Zombori Judit**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: dr. Zombori Judit

**ELŐTERJESZTÉS**

* **a Képviselő-testülethez –**

**Tiszavasvári Városi Kincstár intézményvezető (magasabb vezető) beosztás betöltésére vonatkozó pályázat kiírásáról**

**Tisztelt Képviselő-testület!**

A Képviselő-testület a 227/2016.(VII.28.) Kt. számú határozatával döntött arról, hogy **2016. szeptember 03. napjától 2021. szeptember 02. napjáig** terjedő határozott időtartamra **Krasznainé dr.Csikós Magdolnát bízza meg** **a Tiszavasvári Városi Kincstár intézményvezetői feladatainak ellátásával.**

**Krasznainé dr.Csikós Magdolna a Képviselő-testület a 359/2018.(XII.19.) Kt. számú határozatával végleges áthelyezésre került** a Tiszavasvári Polgármesteri Hivatal köztisztviselői állományába osztályvezetői munkakörbe. Ennek következtében megüresedett a Városi Kincstár intézményvezetői pozíció.

**Tiszavasvári Város Önkormányzata** **Képviselő-testülete a 8/2019. (I.31.) Kt. számú határozatával döntött** a Tiszavasvári Városi Kincstár intézményvezető ( magasabb vezető) beosztás betöltésére vonatkozó **pályázat kiírásáról.** A pályázat a Közszolgálati Személyzetfejlesztési Főigazgatóság internetes oldalán (kozigallas.gov.hu), Tiszavasvári Polgármesteri Hivatal hirdetőtábláján, valamint Tiszavasvári Város Honlapján is megjelent, benyújtási határideje 2019. március 5. napja volt.

A **pályázati kiírásra egy** **pályázati anyag érkezett, amelyet a Képviselő-testület** a 120/2019.(III.28.) Kt. számú határozatával érvényesnek, de a pályázati eljárást indoklásnélkül **eredménytelennek** **nyilvánította.**

A Képviselő-testületi döntés következtében a Városi Kincstár megüresedett intézményvezetői (magasabb vezetői) beosztás betöltésére **ismételten pályázatot kell kiírni**. Jelenleg az intézményvezetői feladatokat a Városi Kincstár Szervezeti és Működési Szabályzata értelmében a gazdasági vezető látja el a helyettesítési rendnek megfelelően.

A közalkalmazottak jogállásáról szóló 1992. évi XXXIII. törvény (továbbiakban: Kjt.), valamint a végrehajtására kiadott 77/1993. (V.12.) Korm. rendelet (továbbiakban: KR.) 3.§. (1) bekezdése értelmében a költségvetési szerv vezetője magasabb vezetői beosztású közalkalmazottnak minősül. A Kjt. 23.§ rendelkezése szerint a magasabb vezetői, valamint a vezetői megbízás jogszabályban megjelölt, legfeljebb 5 évig terjedő határozott időre szól, és a vezetői álláshelyet nyilvános pályázat útján kell betölteni.

A Kjt. 20/A.§. (1) és (3)-(8) bekezdései meghatározzák, hogy a pályázati kiírásnak mit kell tartalmaznia, illetve a pályázati eljárás lefolytatására milyen szabályok vonatkoznak.

**Közlönyben való közzétételt nem ír elő a jogszabály.**

**Kjt. 20/A.§ (3) bekezdése:**

„(3) A pályázati felhívásban meg kell jelölni:

*a)* a munkáltató és a betöltendő munkakör, vezetői beosztás megnevezését,

*b)*a munkakörbe tartozó, illetve a vezetői beosztással járó lényeges feladatokat,

*c)* a pályázat elnyerésének valamennyi feltételét,

*d)* a pályázat részeként benyújtandó iratokat, igazolásokat, továbbá

*e)* a pályázat benyújtásának feltételeit és elbírálásának határidejét.”

**Kjt. 20/A.§ (5) bekezdése:**

„(5) A pályázó – a (3) bekezdés *d)* pontja alapján meghatározottakon túlmenően – a pályázathoz csatolja

*a)* a munkáltató vezetésére kiírt pályázat esetén a munkáltató vezetésére, fejlesztésére vonatkozó programját,

*b)* arról szóló nyilatkozatát, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul,

*c)* a külön jogszabályban vagy a pályázatban előírt további követelmények igazolására vonatkozó okiratokat.”

**A Kjt 20/B. § (2) bekezdése:**

„A pályázatban meg kell jelölni, hogy a magasabb vezető, illetve a vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető.”

**A Kjt. 20/B. § (3) bekezdése:**

„Ha e törvény alapján a magasabb vezető, illetve vezető beosztás ellátásához pályázatot kell kiírni, a pályázatban meg kell jelölni a közalkalmazott által betöltendő munkakört is.”

**A Kjt. 20/B. § (4) bekezdése:**

„Ha a magasabb vezető, illetve a vezető beosztással történő megbízáshoz közalkalmazotti jogviszony létesítése is szükséges - törvény eltérő rendelkezése hiányában - a kinevezési jogkör a megbízási jogkör gyakorlóját illeti meg.”

**A Kjt. 23. § (1) bekezdése:**

„A magasabb vezető - a 90. §-ban foglalt kivétellel - **csak felsőfokú iskolai végzettséggel rendelkező közalkalmazott lehet.”**

A hivatkozott jogszabályok értelmében az intézményvezetői magasabb vezetői megbízásra irányuló pályázati felhívást **a személyügyi központ internetes oldalán** közzé kell tenni.

A pályázat benyújtásának határideje a személyügyi központ internetes oldalán (Közigállás) történő közzétételtől számított 30 nap.

Tájékoztatom a Képviselő-testületet, hogy a Kjt. 20/A.§ (6) bekezdése értelmében a magasabb vezetői beosztásra kiírt pályázat esetén a pályázót a pályázati határidő lejártát követő huszonegy napon belül a kinevezési, megbízási jogkör gyakorlója által létrehozott **legalább háromtagú, a betöltendő munkakör feladatait érintően szakértelemmel rendelkező bizottság** hallgatja meg- melynek nem lehet tagja a kinevezési, megbízási jogkör gyakorlója.

A Képviselő-testület e szakértői bizottság írásba foglalt véleményét mérlegelve, a pályázati határidő lejártát követőelső ülésén dönt a közalkalmazotti jogviszony létesítéséről, illetve a vezetői megbízásról. Egyebekben a pályázat elbírálásának rendjét a munkáltató határozza meg.

**A közalkalmazottak jogállásáról szóló 1992. évi XXXIII. törvény végrehajtására kiadott 77/1993. ( V.12.) Korm. rendelet (KR.) az intézményvezetőre vonatkozóan egyéb képesítési előírásokat és szakmai gyakorlatot nem tartalmaz. Csupán a Kjt. 23.§ (1) bekezdése írja elő, hogy magasabb vezető csak felsőfokú iskolai végzettséggel rendelkező közalkalmazott lehet**.

Tájékoztatom a tisztelt képviselőket, hogy a KR. 2. számú melléklete a közalkalmazottak által betölthető vezetői beosztások, munkakörök fizetési osztályba sorolásáról szóló I. fejezete szerint az intézményvezetői beosztás „E-I” fizetési osztályba sorolt végzettségekkel látható el.

Javaslom, hogy a pályázat kiírója kizárja a pályázat elbírálásából azon pályázót, akinek a pályázata érvénytelen (különösen: aki a pályázat részeként benyújtandó dokumentumokat nem csatolja vagy hiányosan csatolja, aki határidőn túl nyújtja be, a hatósági erkölcsi bizonyítvány nem a feltüntetett jogszabályi hivatkozás által lett beadva, aki nem a kiírásban meghatározott módon nyújtja be pályázatát).

Tájékoztatom a Képviselő-testület tagjait, hogy a határozat-tervezetben szereplő pályázat adatai a **www.kozigallas.gov.hu** honlapon megjelenő pályázatéval megegyezőek lesznek, azonban a pályázat elektronikus rögzítése miatti formai eltérések lehetnek.

Javaslom, hogy a Képviselő-testület – a törvényben meghatározottaknak eleget téve – a pályázatokat véleményező eseti bizottságba 1. Gazdagné dr. Tóth Mariannát, a Tiszavasvári Polgármesteri Hivatal Önkormányzati és Jogi Osztály osztályvezetőjét; 2. Balázsi Csillát, a Tiszavasvári Város Önkormányzata Képviselő-testületének Pénzügyi és Ügyrendi Bizottságának elnökét; valamint 3. Bakné Répási Ágnest, a Tiszavasvári Város Önkormányzata Képviselő-testületének Szociális és Humán Bizottságának elnökét delegálja.

Kérem a Tisztelt Képviselő-testületet, hogy fentiek figyelembevétele mellett a határozat-tervezeteket megtárgyalni és elfogadni szíveskedjen.

Tiszavasvári, 2019. április 24.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2019.(IV.30.) Kt. számú**

**határozata**

**Tiszavasvári Városi Kincstár intézményvezető (magasabb vezető) beosztás betöltésére vonatkozó pályázat kiírásáról**

1. Tiszavasvári Város Önkormányzata Képviselő-testülete pályázatot ír ki a **Városi Kincstár Tiszavasvári** (4440 Tiszavasvári, Báthory utca 6.) vezetésére, magasabb vezetői beosztás betöltésére a közalkalmazottak jogállásáról szóló 1992. XXXIII. törvény, valamint a 77/1993. (V.12.) Korm. rend. a közalkalmazottak jogállásáról szóló 1992. XXXIII. törvény végrehajtásáról a helyi önkormányzatok által fenntartott szolgáltató feladatokat ellátó egyes költségvetési intézményeknél kormányrendelet alapján a határozat mellékletét képező pályázati kiírás szerint.

**Határidő**: azonnal **Felelős:** Szőke Zoltán polgármester

1. Tiszavasvári Város Önkormányzata Képviselő-testülete felkéri a jegyzőt, hogy a kormányzati személyügyi igazgatási feladatokat ellátó szerv internetes oldalán ([www.kozigallas.gov.hu](http://www.kozigallas.gov.hu)), valamint Tiszavasvári Város honlapján és a Tiszavasvári Polgármesteri Hivatal hirdetőtábláján gondoskodjon a pályázati felhívás közzétételéről.

**Határidő**: azonnal **Felelős:** Ostorháziné dr.Kórik Zsuzsanna jegyző

…..../2019. (IV.30.) Kt. számú határozat melléklete

1. sz. melléklet

Tiszavasvári Város Önkormányzata Képviselő-testülete

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

a **Tiszavasvári Városi Kincstár**

Intézményvezető (magasabb vezető)

beosztás betöltésére

**Munkáltató:** Tiszavasvári Város Önkormányzata Képviselő-testülete

**A közalkalmazotti jogviszony időtartama**: Határozatlan idejű közalkalmazotti jogviszony

**Foglalkoztatás jellege**: Teljes munkaidő

**A vezetői megbízás időtartama**: a vezetői megbízás határozott időre, 5 évig terjedő időtartamra szól.

**Magasabb vezetői megbízás kezdő időpontja:** 2019. július 01.

**Magasabb vezetői megbízás megszűnésének időpontja:** 2024. június 30.

**A munkavégzés helye**: Szabolcs-Szatmár-Bereg Megye, 4440 Tiszavasvári, Báthory út 6.

A magasabb vezetői megbízással járó közalkalmazotti munkaköre és a munkakörbe tartozó lényeges feladatok a pályázó iskolai végzettségének, szakképesítésének függvényében kerülnek megállapításra.

**A munkakörbe tartozó, illetve a vezetői megbízással járó lényeges feladatok**:

Tiszavasvári Város Önkormányzat által alapított önállóan működő költségvetési intézmények operatív gazdálkodásának bonyolítása; a vonatkozó jogszabályok, valamint az intézményekkel a munkamegosztás és a felelősségvállalás rendjére vonatkozó megállapodás szerint. Feladata az intézmény irányítása, ellenőrzési, munkáltatói feladatainak ellátása, a felelős költségvetési gazdálkodás, szakszerű és törvényes intézményi működtetés, alapító okirat szerinti feladatok ellátása, kapcsolattartás a fenntartóval és a különböző szakmai szervekkel. Döntés az intézmény működésével kapcsolatos minden olyan ügyben, melyet jogszabály a hatáskörébe utal. Az intézményben dolgozók munkájának irányítása, ellenőrzése. A Szervezeti és Működési Szabályzatban, valamint a hatályos jogszabályokban biztosított, hatáskörébe utalt munkáltatói jogok gyakorlása. A fenntartó felé beszámoló készítése az intézmény működéséről, tevékenységéről

**Illetmény és juttatások**:

Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény rendelkezései, valamint a közalkalmazottak jogállásáról szóló 1992. évi XXXIII. törvény végrehajtásáról a helyi önkormányzatok által fenntartott szolgáltató feladatokat ellátó egyes költségvetési intézményekről szóló 77/1993. (V.12.) Korm. rendelet rendelkezései, valamint a Képviselő-testület által az adott magasabb vezetői beosztásra megállapított határozott időre szóló kereset kiegészítés rendelkezései az irányadók.

**Pályázati feltételek:**

* magyar állampolgárság;
* cselekvőképesség;
* büntetlen előélet, nem áll a Kjt. 20. § (2) bekezdés d) pontja szerinti büntetőeljárás hatálya alatt, és vele szemben nem állnak fenn a Kjt. 20. § (2d) és (2e) bekezdésben foglalt kizáró okok;
* felsőfokú iskolai végzettség: jogi, vagy pénzügyi-számviteli felsőfokú iskolai végzettség,
* legalább 1-3 év jogi, vagy pénzügyi-számviteli területen szerzett szakmai gyakorlat
* vagyonnyilatkozat tételi kötelezettség vállalása,
* a magasabb vezető, illetve a vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető;
* nem áll fenn Kjt. 41. § (1) és (2) bekezdései szerinti összeférhetetlenség

**A pályázat részeként benyújtandó iratok, igazolások:**

* fényképes szakmai önéletrajz;
* az intézmény vezetésére, fejlesztésére vonatkozó vezetői program;
* végzettséget tanúsító bizonyítványok,
* szakmai gyakorlatot igazoló okiratok másolatai;
* 3 hónapnál nem régebbi erkölcsi bizonyítvány, mely igazolja a büntetlen előéletet és azt, hogy nem áll a Kjt. 20. § (2) bekezdés d) pontja szerinti büntetőeljárás hatálya alatt, és vele szemben nem állnak fenn a Kjt. 20. § (2d) és (2e) bekezdésben foglalt kizáró okok;
* nyilatkozat/hozzájárulás a pályázati anyagban foglalt személyes adatok pályázati eljárással összefüggésben szükséges kezeléséhez;
* hozzájárulás, hogy a pályázati anyagot a véleményezésre jogosultak megismerhetik;
* nyilatkozat a Kjt. 41. § (1) és (2) bekezdései szerinti összeférhetetlenségről;
* nyilatkozat/hozzájárulás, hogy sikeres pályázat esetén vállalja az egyes vagyonnyilatkozat–tételi kötelezettségekről szóló 2007. évi CLII törvényben meghatározott vagyonnyilatkozat tételi kötelezettség teljesítését;
* nyilatkozat, hogy – pályázatával kapcsolatban – az elbíráló üléseken kívánja-e zárt ülés megtartását

**A közalkalmazotti jogviszony időtartama:** a közalkalmazotti jogviszony határozatlan időre szól, az intézménynél újonnan létesített jogviszony esetén – a Kjt. 21/A. § (1) bekezdése alapján - 3 hónap próbaidő kikötésével.

**A munkakör betölthetőségének időpontja**: A munkakör legkorábban 2019. július 01. napjától tölthető be.

**A pályázat benyújtásának határideje**: 2019. május 31.

A pályázati kiírással kapcsolatosan további információt Ostorháziné dr.Kórik Zsuzsanna jegyző nyújt, a 42/520-500 -as telefonszámon.

**A pályázatok benyújtásának módja**: Postai úton, a pályázatnak a Tiszavasvári Város Önkormányzatának Képviselő testülete címére történő megküldésével (4440. Tiszavasvári, Városháza tér 4. ). Kérjük a borítékon feltüntetni a pályázati adatbázisban szereplő **azonosító számot: TPH/……/2019**, valamint a munkakör megnevezését: **intézményvezető.**

**A pályázat elbírálásának módja, rendje**:

A pályázatokat a Képviselő-testület az általa felkért, a közalkalmazottak jogállásáról szóló 1992. évi XXXIII. törvény szerint előírt, szakértői bizottság írásbeli véleményezését követő első ülésén bírálja el. A pályázat kiírója kizárja a pályázat elbírálásából azon pályázót, akinek a pályázata érvénytelen (különösen: aki a pályázat részeként benyújtandó dokumentumokat nem csatolja vagy hiányosan csatolja, aki határidőn túl nyújtja be, a hatósági erkölcsi bizonyítvány nem a feltüntetett jogszabályi hivatkozás által lett beadva, aki nem a kiírásban meghatározott módon nyújtja be pályázatát). A pályázat kiírója fenntartja a jogot, hogy a pályázati eljárást érvényes pályázatok esetén is indoklás nélkül eredménytelenné nyilvánítsa. Az érvénytelen pályázatot benyújtókat, valamint a nem nyertes pályázókat e-mailben értesítjük.

**A pályázat elbírálásának határideje**: A véleményezési határidő lejártát követő első képviselő-testületi ülés, legkésőbb 2019. június 27.

**A pályázati kiírás további közzétételének helye, ideje**:

* Tiszavasvári Város Honlapja – 2019. május 02.
* Tiszavasvári Polgármesteri Hivatala hirdetőtábláján való kifüggesztés- 2019. május 02.

**A munkáltatóval kapcsolatban további információt a www.tiszavasvari.hu honlapon szerezhet.**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2019.(IV.30.) Kt. sz.**

**határozata**

**Tiszavasvári Városi Kincstár intézményvezető (magasabb vezető) beosztás pályázatát elbíráló bizottság tagjainak megválasztásáról**

1. Tiszavasvári Város Önkormányzata Képviselő-testülete a benyújtott pályázatok véleményezésére háromtagú eseti bizottságot hoz létre, egyben felkéri a bizottság tagjait, hogy a beérkezett pályázatokat véleményezzék, és azt írásban haladéktalanul juttassák el Tiszavasvári Város Polgármesteréhez.

2. A bizottság írásbeli véleményének polgármesterhez történő leadását követően a bizottság külön intézkedés nélkül megszűnik. Az eseti bizottság feladatainak ellátásával:

Gazdagné dr. Tóth Mariannát, a Tiszavasvári Polgármesteri Hivatal Önkormányzati és

Jogi Osztály osztályvezetőjét,

Balázsi Csillát, Tiszavasvári Város Önkormányzata Képviselő-testületének Pénzügyi és Ügyrendi Bizottságának elnökét,

Bakné Répási Ágnest, Tiszavasvári Város Önkormányzata Képviselő-testületének Szociális és Humán Bizottságának elnökét bízza meg.

**Határidő**: esedékességkor **Felelős:** Szőke Zoltán polgármester