

**Esély és Otthon – Mindkettő lehetséges!**

Komplex beavatkozások megvalósítása a fiatalok elvándorlásának csökkentése érdekében Tiszavasváriban

**CSELEKVÉSI TERV**



Tiszavasvári Város Önkormányzata

EFOP-1.2.1-16-2017-00009

2019.

**Tartalomjegyzék**

1. **Bevezetés ……..……………………………………………………………………… 3**
2. **Helyzetelemzés ..……………………………………………………………………... 4**

II/1. Népesség …...……………………………………………………………………. 3

II/2. Oktatás ………………………………………………………………………….. 4

II/3. Közművelődés ………………………………………………………………..…. 4

II/4. Foglalkoztatottság ……………………………………………………………..... 5

II/5. Munkaerő-piac ………………………………………………………………….. 5

II/6. Települési ifjúság - a 18-35 éves fiatalok – helyzete …………..……………….. 6

II/7. Az elvándorlás okai ……………………………..………………………………. 7

1. **Esély és Otthon pályázat ……………………………………………………............ 7**

III/1. Célcsoport bemutatása …………………………………………………………. 8

III/2. Önkormányzati bérlakások felújítása ………………………………………...… 8

III/3. Munkaszerzési ismeretek bővítése, képzések lebonyolítása …………………… 9

III/4. SWOT analízis ………………………………..………………………………. 10

III/5. Ösztönző támogatások ………………………………….…………………….. 12

1. **Cselekvési terv táblázat ………………………………………………………….... 16**
2. **Kérdőív ……………………………………………………………………...……… 18**
3. **Kérdőív kiértékelés …………………………………………………………...…… 21**

**I. Bevezetés**

Egy település akkor tud hosszútávon fejlődni, ha a helyi gazdaság és társadalom összhangban van egymással. Ez az összhangot úgy lehet elérni, hogy ha a település infrastruktúrája és munkaerő-piaci helyzete folyamatosan fejlődik, ami elősegíti a pályakezdő fiatalok helyben tartását. Egy település jövőképében nagyon fontos szerepet játszanak a fiatalok, akikben sok lehetőség rejlik, éppen ezért elengedhetetlen a támogatásuk.

A vidéki fiatalok lehetőségeiket tekintve az élet számos területén hátránnyal indulnak. Mind a számukra rendelkezésre álló – oktatási, egészségügyi, kulturális – szolgáltatások, mind a munkalehetőségek, az infrastrukturális feltételek és közösségi aktivitások tekintetében egy falusi/vidéki fiatal eltérő, kedvezőtlenebb helyzetben van, mint egy nagyobb településen élő fiatal. Ebből adódóan magas az elvándorlás a vidéki fiatalok, és különösen a képzettebb, alkalmazkodó-képesebb rétegek körében, amely a vidéki térségek egy részének elöregedéséhez, szociokulturális közegének romlásához és a szolgáltatások, közszolgáltatások eróziójához vezet, amely egyfajta öngerjesztő folyamatot alkotva még tovább szűkíti a vidéki fiatalok életesélyeit és növeli az elvándorlást.

Tiszavasvári Város Önkormányzata lehetőségeit kihasználva igyekszik gondoskodni a jövő generációiról, ezért is nyújtotta be támogatási igényét az EFOP-1.2.11-06 kódszámú projektre, mely a 2018-as évben támogatásban részesült.

A projekt megvalósításával el szeretnénk érni, hogy a fiatalok motiváltak legyenek a kisvárosi élet iránti elköteleződésben az által, hogy lehetőséget teremtünk nekik a jövőjük megalapozására.

**II. Helyzetelemzés**

**II/1. Népesség**

Tiszavasvári **népességfejlődése** az utóbbi másfél évtizedben csökkenő tendenciát mutatott, ugyanakkor a 2010-ben mért mélyponthoz képest a legutóbbi években emelkedni tudott. 2013-ben 12 341 főnyi lakónépességnek ad otthont. A 2002-2003 közötti csökkenést Szorgalmatos község önállósodása magyarázza.

A vizsgált időszak alatt – 2000 és 2013 között – a város lakónépessége jelentős mértékben, 5,6%-kal csökkent (Szorgalmatos lakosságának adatával megtisztítva), elsősorban az elvándorlás miatt: egyes években az elvándorlók száma közel kétszerese volt az odavándorlók számának.

Az elmúlt időszak jelentős elvándorlását mutatja az is, hogy Tiszavasvári lakónépessége jobban alulmúlja az állandó népesség adatát, mint a megye vagy az ország hasonló adatai. A **szelektív migráció** elsősorban a fiatal, képzettebb munkavállalói rétegekben jellemző. A migrációs folyamatokkal ellentétben **az élve születések és a halálozások száma többnyire kiegyenlíti egymást**. Amennyiben a jelenlegi tendenciák folytatódnak, akkor Tiszavasvárinak is szembe kell néznie a folyamatos népességcsökkenés és társadalmi elöregedés problémájával, bár ennek mértéke nem súlyosabb a megyei és országos folyamatoknál.

**II/2. Oktatás**

Tiszavasváriban nincs felsőoktatási intézmény, a városban ugyanakkor két középfokú oktatási intézmény működik. A Klebelsberg Intézményfenntartó Központ keretein belül működő Váci Mihály Gimnázium hagyományos középiskolai, érettségi bizonyítvány megszerzését biztosító oktatást nyújt.

A [Nyíregyházi Szakképzési Centrum Tiszavasvári Szakgimnáziuma, Szakközépiskolája és Kollégiuma](http://vpkszk.sulinet.hu/) intézmény szakközépiskolájában informatika, szépészet, gépész, vegyész és rendészet ágazatokban folyik oktatás. A szakiskolai képzések ipari gépész, mezőgazdasági gépész, eladó, asztalos, hegesztő, szociális gondozó és ápoló, gépi forgácsoló, kertész, kőműves és hidegburkoló, víz- csatorna- és közmű rendszer szerelő és női szabó ágazatokban folynak. A Szakiskola kínál érettségire épülő képzéseket informatikai rendszergazda, automatikai technikus, gépgyártás-technológiai technikus, vegyipari technikus és gyakorló fodrász szakterületeken.

A 2011. évi népszámlálás adatai alapján a lakosság iskolai végzettsége összességében elmarad az országos átlagtól, azonban a megyei értékekhez képest kedvezőbb a helyzet. A tendenciák egyértelműen pozitívak települési, megyei és országos szinten egyaránt: leginkább az érettségivel rendelkezők aránya emelkedett.

Az önkormányzat szorosan együttműködik a Klebelsberg Intézményfenntartó Központ fenntartású oktatási intézményekkel és a munkaügyi kirendeltséggel annak érdekében, hogy a munkaerő-kínálat minél jobban igazodjon a jelenlegi és potenciális munkaadók elvárásaihoz.

**II/3. Közművelődés**

A kulturális és szabadidős szolgáltatások intézményi, szervezeti feltételrendszerét tekintve Tiszavasvári helyzete megfelel a hasonló méretű vidéki magyar városok átlagának. A város kulturális intézményei és közösségi terei széleskörű szolgáltatást nyújtanak:

A közművelődés első számú közösségi színtere a Találkozások Háza. A többfunkciós intézmény ad otthont a művelődési központnak és a városi könyvtárnak is, emellett rendezvény- és konferenciaközpontként, valamint kiállítótérként is funkcionál. Vezető szerepet tölt be a város közművelődésében szórakoztató rendezvények, könnyű-és komolyzenei koncertek, városi ünnepségek, kiállítások, a hangversenyek, felnőtt- és gyermek színházi produkciók, nemzeti ünnepek szervezésével. Befogadója tanfolyamoknak, civil szervezeteknek, művészeti csoportoknak, vallási - és politikai eseményeknek. A település közgyűjteményi feladatait az 1960-ban Városi Könyvtár néven alapított intézmény végzi, tágas, korszerű, 2007-ben tartalmilag és szakmailag is megújult infrastruktúrával. Szintén közgyűjteményi feladatellátást valósít meg az önkormányzati fenntartásban működő, 1963-ban alapított Vasvári Pál Múzeum. A helytörténeti emlékek mellett gyűjtőköre kiterjed a természettudományok és a régészet területére is. A nyíregyházi székhelyű, a Botoló Nonprofit Közhasznú Kft. fenntartásában működő Vásárhelyi László Alapfokú Művészeti Iskola tiszavasvári tagintézménye 1999-ben Tiszavasváriban néptánc csoportok indításával kezdte működését, mely azóta dráma és képzőművészet oktatással bővült. Az állami fenntartású Hankó László Zeneiskola Alapfokú Művészetoktatási Intézmény névadója a tiszavasvári általános iskola egykori énektanára. 2015-ben az épület hatalmas átalakításon ment keresztül. Az iskola koncerteknek, szórakoztató rendezvényeknek, és egyik legfontosabb funkciójaként a helyi tehetségek felkutatását célzó versenyeknek is otthont biztosít.

**II/4. Foglalkoztatottság**

A foglalkoztatottság, illetve az egy állandó lakosra jutó személyi jövedelemadó alapján Tiszavasvári kistérsége a megyén belül relatíve jobb helyzetben van, de az országos átlaghoz képest jelentősen kedvezőtlenebbek a mutatói, különösen a megnövekedett munkanélküliséget tekintve.

Tiszavasváriban 2011-ben a munkaképes korúaknak (15-64 évesek) 51,27%-a volt foglalkoztatott. Ez, összehasonlítva az országos értékekkel (57,87%), alacsonynak tekinthető, azonban a megyeit (49,00%) csekély mértékben meghaladja. Összességében a gazdasági aktivitás mutatói az országosnál kedvezőtlenebb képet mutatnak, míg a megyei értékekhez képest csak kismértékű eltérések rajzolódnak ki.

A 2011. évi népszámlálási adatok alapján a Tiszavasváriba munkavállalási céllal ingázók száma 685 fő, ami a helyben foglalkoztatottak (6465 fő) csupán 11,1%-a. A legtöbb bejáró foglalkoztatott Tiszalökről, Debrecenből, Hajdúnánásról, Szorgalmatosról és Nyíregyházáról érkezik. A város munkaerő-piaci kapacitásának zsugorodását mutatja, hogy a város lakosai között a naponta ingázó (eljáró) foglalkoztatottak aránya 2001 és 2011 között 7,86%-ról 28,26%-ra nőtt.

A város egyik jelentős munkaerő-piaci problémája a nyilvántartott álláskeresők magas száma és aránya. 2009 és 2012 között ezek az értékek folyamatos emelkedést mutattak, elsősorban a gazdasági válság miatt, az elmúlt években a gazdasági helyzet általános javulásának és a közfoglalkoztatási programnak köszönhetően pozitív változások kezdődtek.

**II/5. Munkaerő-piac**

A város foglakoztatási szerepkör alapján ipari-mezőgazdasági település. Az ipart főleg a vegyipar, gépgyártás, az építőipar, a mezőgazdaságot a termelő-szövetkezeti gazdálkodás, növénytermesztés, állattenyésztés, halászat, és újabban az élőállat feldolgozása (húsfeldolgozó üzem) képezi. A szolgáltatások színvonala nem éri el a kistérségi központ jelentőségéből adódó szintet.

A rendszerváltást megelőző időszakban Tiszavasvári jelentős iparral rendelkezett. Ezt követően, a hagyományos piacok elvesztése, a versenyképtelen üzleti struktúra és termelékenységi mutatók, valamint a magyarországi tevékenységükre nézve hátrányos multinacionális tulajdonosi stratégiai döntések következtében viszonylag rövid időn belül megkezdődött az ICN Magyarország Rt. (az Alkaloida Vegyészeti Gyár Zrt. akkori tulajdonosa) tömeges létszámleépítése, amellyel egyidőben több építőipari és gépipari üzem is megszűnt. Az ipari szektor hanyatlásával párhuzamosan a korábbi mezőgazdasági nagyüzemek visszafejlődése is kedvezőtlen hatással volt a város gazdasági életének alakulására. A helyben található munkahelyek számának csökkenésével felerősödött az ingázás és az elvándorlás, amely a korábban jelentős műszaki értelmiség és jól képzett szakember-gárda helyi gazdaságból való folyamatos kivonulását eredményezi.

A vállalkozások tekintetében megállapítható, hogy 2008-as gazdasági válság 2010-re fejtette ki hatását, ebben az évben mind a kiskereskedelmi üzletek száma, mind a városban lévő vendéglátóhelyek száma jelentősen lecsökkent. Azóta kis mértékű javulás tapasztalható, de a 2013-as évben újra csökkentek a mutatók. Tiszavasvári vállalkozássűrűsége alatta marad a megyei városoktól elvárható értéknek.

A városban ipari park nincsen. Az ipari tevékenység elsősorban a város déli területeire, az Alkaloida Vegyészeti Gyár térségére koncentrálódik, és itt helyezkednek el a leginkább környezetterhelő tevékenységek is (a városi szennyvíztelep az Alkaloida zagytereivel, Alkaloida ipartelep, hulladéktárolók, sertéstelep, téglagyár, járműszerelvény-gyár, csirkenevelő telep).

**II/6. Települési ifjúság - a 18-35 éves fiatalok – helyzete**

A népesség korösszetétele az ország más, hasonló méretű településeihez viszonyítva összességében kedvező: a gyermekek (0-14 éves) aránya 20,17%, a 60 éven felülieké pedig 19,87%.

A 2011. évi népszámlálás adatai alapján a lakosság iskolai végzettsége összességében elmarad az országos átlagtól, azonban a megyei értékekhez képest kedvezőbb a helyzet. A tendenciák egyértelműen pozitívak települési, megyei és országos szinten egyaránt: leginkább az érettségivel rendelkezők aránya emelkedett.

Az önkormányzat szorosan együttműködik a Klebelsberg Intézményfenntartó Központ fenntartású oktatási intézményekkel és a munkaügyi kirendeltséggel annak érdekében, hogy a munkaerő-kínálat minél jobban igazodjon a jelenlegi és potenciális munkaadók elvárásaihoz.

Sajnos a **pályakezdő munkanélküliek** esetén az utolsó évben is növekedést mutatnak az adatok. Ha a nyilvántartott munkanélküliek számának alakulását korcsoportonként vizsgáljuk, akkor is látható, hogy a 21-30 évesek vannak a legrosszabb munkaerő-piaci helyzetben.

**Iskolai végzettségüket** tekintve a nyilvántartott álláskeresők között 2013-ban 60,1%-kal képviseltették magukat a legfeljebb általános iskolai végzettségűek, míg középfokú végzettséggel az álláskeresők 37,1%-a, felsőfokúval pedig csupán 2,8%-uk rendelkezett. A legutolsó öt évet vizsgálva kifejezetten romlottak az alacsony végzettségűek munkaerő-piaci esélyei, vagyis az ugyanezen időszak alatt a munkanélküliek számában tapasztalt emelkedés elsősorban őket sújtotta.

Látható, hogy a férfiak összességében nagyobb arányban képviseltetik magukat a nyilvántartott álláskeresők között, de a hosszú távú tendencia a részarányok kiegyenlítése felé tart. Ugyanakkor egyre nagyobb a férfiak túlsúlya a pályakezdő munkanélküliek között. A munkaerőpiacról hosszabb távon is kívül rekedőket tekintve a nők relatív helyzete némileg javult az elmúlt öt évben. A nők esetében jóval nagyobb az inaktívak részaránya, így az ő munkaerőpiacra történő integrációját célzó foglalkoztatáspolitikai eszközöknek komoly foglalkoztatás-növelő potenciálja van.

A legfrissebb adatok alapján 2015 januárjában a munkaképes korú népesség 10,41%-a nyilvántartott álláskereső (korábban ez az érték a 15%-ot is meghaladta), akik mintegy 20%-a legalább 365 napja nyilvántartott álláskereső. A tartós munkanélküliek elhelyezkedési esélye igen alacsony, esetükben a munkanélküli státuszt leggyakrabban az inaktivitásba vonulás követi – ezt próbálja megelőzni az önkormányzat a közfoglalkoztatási programba való bevonással.

Részben a közfoglalkoztatási rendszer sajátosságai, részben a kiszámíthatóbb piaci helyzetben lévő termelő vállalatok jelenléte okozza azt, hogy Tiszavasvári esetében nem mutatható ki egyértelmű éven belüli ciklikusság a munkanélküliek számában.

A helyi társadalom kiemelkedő problémája az álláskeresők magas száma és aránya. Az adatok alapján a fiatalok, az alacsony iskolai végzettségűek és a pályakezdők munkaerő-piaci esélyei a legrosszabbak, a nők esetében pedig igen magas az inaktívak részaránya. Az inaktív munkaképesek és álláskeresők munkaerőpiacra történő integrációját célzó foglalkoztatáspolitikai eszközöknek komoly foglalkoztatás-növelő potenciálja van.

**II/7. Az elvándorlás okai**

Az elvándorlások okai többek között, hogy a kevésbé fejlett régiókban élő fiatalok jelentős része nem találkozik a helyben található munka-, illetve vállalkozási lehetőségekkel, így saját életpálya terveiknél nem is veszik figyelembe azokat. A helyi lehetőségek ismeretén túl sokszor hiányoznak azok a karrier és életpálya alakítási ismereteik és készségeik, amelyek segítségével a helyi lehetőségeket kihasználva érhetnének el a vágyott életminőséget. Ugyancsak kiemelkedő tényezője a fiatalok elvándorlásának a munkalehetőségek szűkössége mellett az egzisztenciateremtés másik fontos összetevőjének, az önálló lakhatás megteremtésének nehézkessége, pedig a fiatalok lakáshoz jutási lehetőségei nagyban befolyásolják az önálló életkezdést és a családalapítási terveket is.

**III. Esély és Otthon pályázat**

A kevésbé fejlett régiókban lévő települések nyújthatták be pályázatukat erre a pályázati felhívásra, hogy az ott élő, illetve ott letelepülni szándékozó fiatalokat képessé tegyék arra, hogy jövőjüket megalapozva helyben egzisztenciát, családot tudjanak alapítani. Az önkormányzat kevés eszközével törekszik a foglalkoztatási lehetőségek bővítésének elősegítésére, a városból elvándorlás mérséklésére. Jelen projekt a megannyi tervezett tevékenységével és beavatkozásával mind-mind azt a célt szolgálja, hogy a városban tartsa, illetve a városba vonzza azokat a fiatalokat, akik a munka és a megélhetés után kutatva elhagynák a települést, hosszú távra elköltöznének onnan. A pályázat célja:

* önkormányzati bérlakások felújítása a fiatalok lakhatási lehetőségeinek bővítése érdekében
* a fiatalok munkaszerzési ismereteinek bővítése
* képzések lebonyolítása a fiatalok elhelyezkedési esélyeinek növelése érdekében
* a vállalkozói fórumok tartása abból a célból, hogy a településen élő fiatalok megismerjék a helyi munkaerő-piaci helyzetet és a foglalkoztatási lehetőségeket
* a fiatalok számára ösztönző támogatások nyújtása, hogy a településen vállaljanak munkát

**III/1. Célcsoport bemutatása**

A célcsoport a 18-35 éves fiatalok, beleértve a Tiszavasváriban élő, a településről elszármazott, a visszaköltöző, valamint a letelepülő fiatalokat, akik iskolai végzettséget tekintve legfeljebb 8 általános, szakmunkás, középfokú vagy felsőfokú végzettségűek.

A munkaerőpiacon aktív fiatalok között a jelenleg munkát keresők aránya 7 %, ami magasabba 19–24 éves korosztályban (11 %). Az elhelyezkedéshez szükséges időt tekintve az általános iskolát végzettek a legpesszimistábbak és nem alaptalanul: körükben a munkanélküliek elhelyezkedési ideje átlagosan 6 hónap, a diplomások esetén 4,3 hónap. A lakóhelyén, saját végzettséggel való elhelyezkedési lehetőségeket a megkérdezett fiatalok 44 %-a inkább kedvezőtlennek ítéli meg a jövőre nézve. A Magyar Ifjúság Kutatás 2016 adataiból kiderül, hogy minden harmadik (33 %) 15–29 éves fiatal tervezi, hogy külföldön tanul vagy munkát vállal. Az itthon maradás okaként a fiatalok leginkább a családhoz való ragaszkodást emelték ki, ez 71 % befolyásolná a maradásban.

2016-ban a 15–29 évesek generációjuk legégetőbb problémáit az anyagi nehézségekben, a létbizonytalanságban, elszegényedésben látják.

**III/2. Önkormányzati bérlakások felújítása**

Tiszavasváriban a lakások többsége magántulajdonban van. Az önkormányzati tulajdonú bérlakások száma 88, amelyből 63 szociális, 23 munkaköri és szolgálati, és csupán 2 nem szociális célú bérbeadásra szolgáló bérlakás. A jellemzően kétszobás ingatlanok többsége (61 db) a Belvárosban található. A lakások ötöde alacsony komfortfokozatú vagy komfort nélküli.

A bérlakások száma az elmúlt időszakban kismértékben csökkent, jelenleg 88 db van. Minőségükön az önkormányzat folyamatosan próbál javítani.

Az Önkormányzat vállalta a tulajdonában lévő 7 db ingatlan felújítását, átalakítását, felszerelését önálló lakhatás céljából a projektben résztvevő, a célcsoportba tartozó fiatal egyének, illetve párok, családok számára, ezzel is támogatva a lakhatási elhelyezkedésüket. A szóban forgó ingatlanokat kiválasztásánál fontos szempont volt az ingatlan elhelyezkedése illetve a felújítás fajlagos költség határa. A pályázat során az alábbi ingatlanok kerülnek felújításra:

1. 4440 Tiszavasvári, Bercsényi út 3., hrsz.: 26
2. 4400 Tiszavasvári, Bocskai út 77., hrsz.: 1834
3. 4440 Tiszavasvári, Károly Róbert út 2/B., hrsz.: 3597/1/A/1
4. 4440 Tiszavasvári, Károly Róbert út 2/B., hrsz.: 3597/1/A/2
5. 4440 Tiszavasvári, Kossuth u. 2. III/1. lakás, hrsz.: 2854/2/A/17
6. 4440 Tiszavasvári, Vasvári Pál u. 93/2. lakás, hrsz.: 824/A/2
7. 4440 Tiszavasvári, Vasvári Pál u. 93/3. lakás, hrsz.: 824/A/3

A 2018. évben lefolytatott közbeszerzési eljárás alapján 2019. januárjában lakások felújítása megkezdődött és jelenleg is folyamatban van. A pályázatban vállalt mérföldkövek alapján 2019. december 31. napjáig a 7 db felújított ingatlan műszaki átadásának és átvételének meg kell történnie.

A projekt tárgyát képezi a felújított lakások felszerelése lakhatási célból, mivel ezek jelenleg bútorozatlanok és felszereletlenek. A tervek szerint mosógép, internet elérés, laptop, íróasztal, ágy, szekrény, és felszerelt konyha (főző és sütő berendezés, mikrohullámú sütő, mosogató, hűtőszekrény) fogja várni a lakhatási támogatást elnyert személyeket.

**Lakhatási támogatás**

Az elkészült ingatlanok lakhatási támogatásának elnyerése pályázati úton érhető el az érintett célcsoport tagjai számára, melynek részletes feltételeit a Tiszavasvári Város Önkormányzata által elkészített 11/2019. (III.29). számú a fiatalok ösztönző és lakhatási támogatásáról szóló rendelet tartalmazza. A beköltözésre olyan fiatal pároknak, családoknak van lehetőségük, akik 18 és 35 év közöttiek, illetve a beköltöző fiatal pár legalább egyik tagja foglalkoztatási jogviszonnyal rendelkezik. Előnyben részesülnek azok a fiatalok, akiknek olyan szakmájuk van, amely a településen, illetve a környéken hiányszakmának számít, amelyre a legnagyobb szükség jelentkezik a foglalkoztatóknál. Ezen kívül fontos szempont az, hogy a lakhatásért pénzügyi ellentételezést nem kér az önkormányzat, viszont az igazolt rezsi költségek fizetését vállalniuk kell a beköltözőknek, illetve gondoskodniuk kell az ingatlan állagának megőrzéséről. A lakhatási támogatás legfeljebb 24 hónapra igényelhető.

**III/3. Munkaszerzési ismeretek bővítése, képzések lebonyolítása**

A fiatalok életpálya tervezését segítő szolgáltatások nyújtásával a munka előtt álló fiataloknak illetve azoknak a fiataloknak, akik nehezen találnak munkát lehetőségük van képzések keretében új ismereteket, tapasztalatokat szerezni, melyek szükségesek a könnyebb elhelyezkedéshez illetve a nyugodtabb munkavégzéshez. Az *,,Álláskeresési technikák átadása tréning”* , a *,,Munkaerő-piaci kulcsképességet és kulcskompetenciát fejlesztő tréning”* illetve a *,,Pályatanácsadás”* mind-mind azt a célt szolgálják, hogy a résztvevők megtalálják önmagukat a munka világában is. A tréningek 2 alkalommal kerülnek megrendezésre a projekt megvalósítása alatt, hogy minél többen részt vehessenek rajta.

,,*Az álláskeresési technikák átadása*” című tréning célja, hogy az álláskeresési ismeretek elsajátításával a munkát keresők képessé váljanak az önállóbb álláskeresésre, és a legrövidebb időn belüli elhelyezkedésre. A tréningen végzős diákok vettek részt, akiknek ez jó lehetőség volt, hiszen a tréningen elsajátíthatják, hogy írjanak jó önéletrajzot, láthatták milyen egy jó motivációs levél, vagy éppen tapasztalatot szerezhettek az állásinterjúkon leggyakrabban előforduló kérdésekről.

*,,Munkaerő-piaci kulcsképességet és kulcskompetenciát fejlesztő tréning”* célja a munka során követelményként támasztott képességek és kompetenciák feltárása, fejlesztése, melyeknek köszönhetően a munkát keresők nagyobb eséllyel lesznek képesek állásba és képzésbe kerülni, a képzést elvégezni, illetve állásukat megtartani, ezáltal javul az életminőségük. Ezen az első alkalommal megszervezett tréningen részt vevő munkavállalók különböző szituációs játékokkal a problémamegoldó képességüket és kreatív gondolkodásukat fejlesztették, illetve az együttműködő és alkalmazkodó készségük fejlesztése is középpontba került.

A *,,Pályatanácsadás”* azt a célt szolgálja, hogy a pályaválasztás előtt állóknak segítséget nyújtson az egyéni kompetenciáikhoz, életpálya-elképzeléseikhez illeszkedő pálya, vagy a pályaválasztást célzó továbbtanulási lehetőségek kiválasztásában. A tanácsadás alkalmával - melyen eddig 30 diák vett részt - önismeret feltárással segítette a tanácsadó a diákok jövőképét, hiszen a személyiség fontos szerepet játszik a pályaválasztásban.

A képzések között szerepel még egy *,,Vállalkozóvá válást segítő tanácsadás”*, mely lényege, hogy a résztvevő képes legyen önállóan vállalkozást indítani, tisztában legyen az alapvető jogi, pénzügyi, gazdálkodási, vezetésszervezési és irányítási ismeretekkel, illetve megismerje a vállalkozóvá válás lépéseit. Ez a tanácsadás még nem került megszervezésre a projekt kapcsán, de várhatóan még 2019. évben sor kerül rá.

**III/4. SWOT analízis**

A cselekvési terv elkészítése érdekében együttműködtünk a projekt megtervezésénél és a pályázat benyújtásánál is közreműködő szakmai munkacsoporttal, civil szervezetekkel, a szociális intézményünkkel és vállalkozásokkal. Az együttműködő szervezetek az alábbiak:

Szakmai munkacsoport:

* Tiszavasvári Kábítószerügyi Egyeztető Fórum

Civil szervezetek:

* Magyar Vöröskereszt Tiszavasvári Területi Szerve
* NOE Tiszavasvári Nagycsaládosok Egyesülete
* „A boldogabb családokért Tiszavasváriban” Alapítvány
* Szabadidős Programszervező Egyesület

Szociális intézmény:

* Kornisé Liptay Elza Szociális és Gyermekjóléti Központ

Gazdasági szervezetek és vállalkozások:

* Tiszavasvári Város Közétkeztetési Nonprofit Kft.
* Városi Kincstár Tiszavasvári
* Tiva-Szolg Nonprofit Kft.
* Tintás Kereskedelmi, Vendéglátó és Ügyviteli Szolgáltató Bt.

Az önkormányzat a helyi vállalkozásokkal és civil szervezetekkel való hatékonyabb kapcsolattartás érdekében civil referenst is alkalmaz, akivel szintén együttműködtünk a terv összeállításánál. A közreműködésével több sikeres vállalkozói fórum került megrendezésre, melyeken az Esély Otthon programunk is bemutatásra került. Az ösztönző támogatások kialakításánál több javaslat érkezett mind a helyi vállalkozások és civilek, mind a Képviselő-testület részéről.

A kérdőíves felmérés adatainak kiértékelése, a munkacsoport megbeszélések és a települési fejlesztési dokumentumok feldolgozásának köszönhetően elkészítettük a helyi ifjúsági cselekvési terv SWOT analízisét. Ennek során igyekeztünk elemezni a helyi adottságokat, azokat az erősségeket és gyengeségeket, melyek a tiszavasvári fiatalok életét a leginkább befolyásolják. A lehetőségek és veszélyek feltérképezésével igyekeztünk definiálni a projekt és egyben a helyi ifjúság helyzetbe hozásához, erősítéséhez meglévő lehetőségeket és a veszélyeket, melyek nehezíthetik a célok megvalósítását.

|  |  |
| --- | --- |
| **Erősségek** | **Gyengeségek** |
| * A város járási központ, térségi kapcsolatokkal, térszervező erővel * A település Nyíregyházához közeli, jó közlekedési kapcsolatokkal rendelkezik * Alap- és középfokú oktatási intézmények ellátottsága megfelelő * Jó oktatási, közművelődési, egészségügyi és szociális ellátó rendszer * Erős családi és baráti kötődések, hagyományok * Jelentős mezőgazdasági és ipari üzemek megléte * Üdülővárosi szerepkör, térségi vonzáskörzetű kulturális események * Helyi civil szerveződések, közösségek megléte | * Folyamatos népességfogyás * A képzett fiatalok elvándorlása * Folyamatos a társadalom elöregedése * Jelentős létszámú, alacsony képzettségű, hátrányos helyzetű lakosság * Az országos átlagnál magasabb munkanélküliség * Nincs célzott befektetés-ösztönzési tevékenység * A város az ország keleti, viszonylag periférikus, részén fekszik * Kevés a hasznos szabadidő eltöltésére alkalmas szórakozóhely és közösségi tér * Tömegközlekedés hiányosságai |
| **Lehetőségek** | **Veszélyek** |
| * Helyben tanuló fiatalok városban tartása * Munkahelyteremtés a képzett és fiatal munkaerő városba vonzásához * Mélyszegénységben élők felzárkóztatása * Foglalkoztatás növelése az ipari és szolgáltató ágazatokra támaszkodva * K+F hagyományok felélesztése, bővítése a primer és a szekunder szektorban * Mikro- és kisvállalkozások innovációja * A térségi szakmai kooperáció, tapasztalatcsere erősödése * Piacképes szakmák oktatása, idegen nyelvi képzés bővítése, felnőttképzés erősítése * Szociális foglalkoztatás bővítése * Infrastrukturális háttér javítása * Az önkormányzat és a vállalkozói szféra közötti együttműködés erősítése | * A város fiatalokat és képzett munkaerőt megtartó ereje csökken * A hátrányos helyzetű csoportok aránya tovább nő * Foglalkoztatási problémák kezelésének elmulasztása szociális válsághoz vezet * Helyi vállalkozások nem tudnak erősödni * A vállalkozási feltételek kedvezőtlenebbé válnak * A célcsoport passzivitása * Érdektelenség, a célcsoport passzivitása miatt nem működik a bevonásuk * A fiatalok és a döntéshozók közötti gyenge kapcsolatrendszer |

**III/5. Ösztönző támogatások**

Ösztönzők a Felhívás alapján a munkaerő-piaci hátrány kompenzálása céljából, a település közössége számára fontos, hiányzó tevékenységnek, foglalkozásnak számító szakember hiánypótlását szolgáló, a fenti területen elhelyezkedő olyan fiatalnak adhatók, aki a támogatási kérelmet benyújtó településen a támogatás eredményeként életvitelszerűen a településen tartózkodik, valamint állandó lakcímmel rendelkezik.

Tiszavasvári Város Önkormányzata Képviselő-testülete 2019. március 29-i ülésén elfogadta a 11/2019.(III.29) számú a fiatalok ösztönző és lakhatási támogatásairól szóló rendeletet, mely részletesen tartalmazza a támogatások formáit, típusait, illetve az igénylések módját és szükséges dokumentumait. A képviselő-testület 5 típusú ösztönző támogatást tervezett be, melyek az alábbiak:

1. Ingázók támogatása
2. Gyermekét egyedül nevelő munkavállaló támogatása
3. Tiszavasváriban lakó és regisztrált álláskereső támogatása
4. Tiszavasváriban lakó hiányszakma képviselőinek helyben tartása
5. Tiszavasváriban belterületi lakóépületet vásárló vagy belterületi ingatlanon lakóépületet építő fiatalok támogatása

Az pályázaton elnyert több mint 140 millió forintból 69.312.000 Ft-ot ösztönző támogatások nyújtására kell fordítani, mely támogatások a projekt megvalósításának ideje alatt, vagyis 2022. június 30-ig lesznek igényelhetőek. Az ösztönző támogatások igényléséhez a pályázati felhívás már elkészült, csak a Képviselő-testület jóváhagyására vár. A pályázatok benyújtására a pályázóknak félévente van lehetőségük. Az elkészült pályázati felhívás szerint az első támogatási igény benyújtásának határideje 2019. május 20, melyeket az önkormányzatnak 2019. júniusában el kell bírálnia, mivel a támogatások folyósítása 2019. júliusától kezdődnek. Egy pályázó az ösztönzési támogatáson belül egyidejűleg egy típusú pályázatra pályázhat. Egy pályázó legfeljebb 2 alkalommal részesülhet támogatásban, mely nem zárja ki a lakhatási támogatásra való jogosultságot.

|  |  |  |  |
| --- | --- | --- | --- |
| TÁMOGATÁS TIPUSAI | IGÉNYELHETŐ TÁMOGATÁSI ÖSSZEG | TÁMOGATÁS BEMUTATÁSA | TÁMOGATÁS TIPUSÁHOZ KÖTÖTT ELVÁRÁSOK |
| 1.  INGÁZÓK TÁMOGATÁSA | Hat hónapon keresztül havi 45.000 Ft | A nyertes pályázó hat hónapon keresztül havi 45.000 Ft támogatást kapnak. A forrás kimerüléséig félévente maximum 10 fő részesülhet támogatásban. | **Pályázatot nyújthat be az a személy:**   * **aki, Hajdú-Bihar megyében, Szabolcs-Szatmár-Bereg megyében vagy Borsod-Abaúj Zemplén megyében lakóhellyel rendelkezik** * **aki Hajdú-Bihar megyében, Szabolcs-Szatmár-Bereg megyében vagy Borsod-Abaúj Zemplén megyében munkahellyel rendelkezik** |
| 2.  GYERMEKÉT EGYEDÜL NEVELŐ MUNKAVÁLLALÓ TÁMOGATÁSA | Hat hónapon keresztül havi 45.000 Ft | A sikeres pályázó hat hónapon keresztül 45.000 Ft támogatást kap. A forrás kimerüléséig félévente maximum 9 fő részesülhet támogatásban | **Pályázatot nyújthat be az a személy, aki**   * **és akinek gyereke Tiszavasvári lakcímmel rendelkezik** * **gyermekével közös háztartásban él** * **gyermeke ellátásáról egyedülállóként gondoskodik** * **a felhívásban meghatározott hiányszakmával rendelkezik** * **munkaviszonnyal vagy közfoglalkoztatási jogviszonnyal rendelkezik** |
| 3.  TISZAVASVÁRIBAN LAKÓ ÉS REGISZTRÁLT ÁLLÁSKERESŐ TÁMOGATÁSA | Hat hónapon keresztül havi 40.000 Ft | A nyertes pályázó hat hónapon keresztül havi 40.000 Ft támogatást kap. A forrás kimerüléséig félévente maximum 9 fő részesülhet támogatásban. | **Pályázatot nyújthat be az a személy, aki**   * **Tiszavasváriban lakóhellyel rendelkezik** * **a felhívásban meghatározott hiányszakmával rendelkezik** * **a pályázat benyújtásakor a területileg illetékes foglalkoztatási hivatalnál regisztrált álláskereső** |
| 4.  TISZAVASVÁRIBAN LAKÓ HIÁNYSZAKMA KÉPVISELŐINEK TÁMOGATÁSA | Hat hónapon keresztül havi 40.000 Ft | A nyertes pályázó hat hónapon keresztül havi 40.000 Ft támogatást kap. A forrás kimerüléséig félévente maximum 9 fő részesülhet támogatásban. | **Pályázatot nyújthat be az a személy, aki**   * **Tiszavasváriban lakóhellyel rendelkezik** * **a felhívásban meghatározott hiányszakmával rendelkezik** * **a támogatás időtartama alatt munkaviszonnyal vagy közfoglalkoztatási jogviszonnyal rendelkezik Tiszavasváriban** |
| 5.  TISZAVASVÁRIBAN BELTERÜLETI LAKÓÉPÜLETET VÁSÁRLÓ VAGY BERTERÜLETI INGATLANON LAKÓÉPÜLETET ÉPÍTŐ FIATALOK TÁMOGATÁSA | Egyszeri 700.000 Ft vissza nem térítendő támogatás | A nyertes pályázó egyszeri 700.000 Ft vissza nem térítendő támogatást kap. A forrás kimerüléséig félévente maximum 3 fő részesülhet támogatásban. | **Pályázatot nyújthat be az személy, aki**   * **a felhívásban meghatározott hiányszakmával rendelkezik,** * **munkaviszonnyal rendelkezik,** * **akinek házastársa, bejegyzett élettársa és kiskorú gyermeke tiszavasváriban lakástulajdonnal nem rendelkezik, kivéve, ha a lakástulajdon az igénylőnek, házastársának, bejegyzett élettárásnak és kiskorú gyermekének együttesen legfeljebb 50%-os tulajdoni hányada van egy olyan lakásban, amely öröklés útján került a tulajdonukba.**   **Amennyiben a megvásárolni kívánt lakóépület közös tulajdonba kerül, a tulajdonostársak közül kizárólag az egyik nyújthat be támogatás iránti kérelmet.**  **A támogatás kizárólag a lakástörvényben meghatározott komfortos vagy összkomfortos lakás vásárlására vagy építésére nyújtható. Nem részesíthető támogatásban az, aki a lakástörvény szerinti komfort nélküli vagy félkomfortos lakást kíván vásárolni vagy építeni.**  **A támogatott köteles a tulajdonjog bejegyzését tartalmazó határozatot lakásvásárlás esetén 6 hónapon belül a jegyzőnél bemutatni. A támogatott köteles feltüntetni az adásvételi szerződésben jelen rendelet szerinti támogatással érintett ingatlanra 5 év időtartamra jelzálogjog, valamint elidegenítési és terhelési tilalom bejegyzését.**  **Lakásvásárlás esetén a támogatott hitelt érdemlően igazolni köteles a tulajdonjog ingatlan-nyilvántartásba történő bejegyzését követő 30 napon belül, hogy életvitelszerűen lakik a vásárolt lakásban.**  **Lakásépítés esetén a támogatott köteles bemutatni az épület használatbavételi engedélyét annak jogerőre emelkedésétől számított 15 napon belül.**  **Amennyiben a támogatott a használatbavételi engedélyét határidőre nem mutatja be, a támogatás teljes összegét vissza kell fizetnie.**  **A támogatott köteles a támogatást az éves jegybanki alapkamat kétszeres összegével növelten visszafizetni az Önkormányzatnak, amennyiben a támogatás folyósításától számított 5 éven belül értékesíteni kívánja a támogatás igénybevételével felépített vagy megvásárolt lakóépületet.** |

1. **Cselekvési terv táblázat**

,,Esély Otthon” EFOP-1.2.11-16-2017-00009 azonosító számú projekt tervezett tevékenységei, feladatai

|  |  |  |  |
| --- | --- | --- | --- |
| **Tervezett tevékenység** | **Tevékenységhez rendelt intézkedések** | **Felelősök/**  **Lehetséges közreműködők** | **Határidő** |
| Ifjúsági cselekvési terv elkészítése | Előkészítés,  Tervezési folyamat megtervezése,  Helyzetfeltárás, helyzetértékelés,  Közösségi elemzés és tervezés,  Cselekvési terv elfogadása. | Tiszavasvári Város Önkormányzata,  Képviselő-testület,  Civil szervezetek ,  Vállalkozások | 2019. április 30. |
| Lakásfelújítások, eszközbeszerzések | 7 db önkormányzati bérlakás felújítása és berendezése alapvető bútorokkal és eszközökkel. | Tiszavasvári Város Önkormányzata, | 2019. december 31. |
| Életpálya tervezést segítő tevékenységek- tréningek szervezése | Munkaerő-piaci kulcsképességeket és kulcskompetenciák fejlesztése,  Álláskeresési technikák átadása,  Vállalkozóvá válást elősegítő tanácsadás,  Pályaválasztási tanácsadás, pályaorientáció,  Állampolgári és közösségi kompetenciák fejlesztése, | Tiszavasvári Város Önkormányzata,  Munkaügyi Központ,  Középfokú oktatási intézmények | 2020. december 31. |
| Egyéni pályázati tanácsadás | Személyre szabott tanácsadás, előre meghirdetett időpontokban, több tanácsadó részvételével. | Tiszavasvári Város Önkormányzata  Egyesített Közművelődési Intézmény és Könyvtár,  Középfokú oktatási intézmények | 2019. december 31. |
| Ösztönző támogatások nyújtása | Ingázók támogatása,  Gyermekét egyedül nevelő munkavállaló támogatása,  Regisztrált álláskeresők támogatása,  Hiányszakmák képviselőinek támogatása,  Lakóépületet építő vagy vásárló fiatalok támogatása. | Tiszavasvári Város Önkormányzata,  Vállalkozások | 2022. június 02. |
| Helyi gazdasági együttműködéseket generáló tevékenység | Vállalkozói fórumok szervezése,  Ismeretátadás, ösztönzés a fiatalok számára | Tiszavasvári Város Önkormányzata,  Vállalkozások,  Munkaügyi Központ | 2019. december 31. |
| Ifjúsági közösségi pont működtetése | Fiatalok számára kluboknak, programoknak, rendezvényeknek helyet adó platform létrehozása,  Információs és tanácsadó iroda működtetése. | Tiszavasvári Város Önkormányzata | 2022. június 02. |
| Saját jó gyakorlatok kidolgozása, mások jó gyakorlatának megismerése, adaptálása | Saját jó gyakorlatok folytatása,  Más településeken alkalmazott jó gyakorlatok adaptálása. | Tiszavasvári Város Önkormányzata | 2022. június 02. |

1. **Kérdőív**

Tiszavasvári Város Önkormányzata összeállított egy kérdőívet, melynek célja, annak a felmérése, hogy hogyan látják a fiatalok Tiszavasvárit, és milyen fejlesztési javaslataik lennének a várost illetően. A fiatalok az alábbi kérdőívet töltötték ki:

***Kedves Kitöltő!***

*Tiszavasvári Város Önkormányzatának jelenleg folyamatban van egy EFOP-1.2.1-16-2017-00009 kódszámú ,,Esély és Otthon – Mindkettő lehetséges” című nyertes pályázata, melynek célja az itt élő fiatalok helyben tartása, támogatása. A pályázat kapcsán készül egy Cselekvési terv, mely elkészítéséhez szeretnénk felmérni a fiatalok igényeit az életminőségük javítása céljából.*

*Kérünk, hogy a kérdőív kitöltésével járulj hozzá a Cselekvési Terv elkészítéséhez!*

*Köszönettel: Tiszavasvári Város Önkormányzata*

1. ***Nemed:***

*Nő*

*Férfi*

1. ***Életkorod: \_\_\_\_\_\_\_\_***
2. ***Hol tanulsz?***

*Általános Iskola*

*Szakiskola*

*Gimnázium*

*Felsőfokú szakképzés*

*Főiskola*

*Egyetem*

1. ***Tiszavasváriban folytatod a tanulmányaidat?***

*Igen*

*Nem*

1. ***Milyen végzettséget szeretnél elérni?***

*Szakmunkás bizonyítványt*

*Érettségi bizonyítványt*

*Érettségi és szakmunkás bizonyítványt*

*Diplomát*

*Nem kívánok továbbtanulni*

1. ***A tanulmányaid elvégzése után szeretnél Tiszavasváriban lakni?***

*Igen, ha lehetőségem adódna, szívesen laknék itt.*

*Nem, el akarok költözni.*

*Külföldön szeretnék élni.*

1. ***Miért szeretnél külföldön élni? (Több válasz is jelölhető)***

*Családi ok*

*Tanulmány*

*Pénzkereset*

*Nyelvtanulás*

*Önismeret fejlesztése*

*Szakmai fejlődés*

*Világlátás*

*Nem szeretnék külföldön élni.*

1. ***Szeretsz Tiszavasváriban lakni?***

*Igen*

*Nem*

1. ***Ha igen, miért szeretsz itt lakni?***

*Baráti kör*

*Családi kötődés*

*Kisvárosi életmód*

1. ***Kérlek, értékeld a következő infrastruktúrákat Tiszavasvárira vonatkozóan!***

*(1 – nem jó, 5 – legjobb)*

|  |  |  |  |  |  |
| --- | --- | --- | --- | --- | --- |
|  | ***1*** | ***2*** | ***3*** | ***4*** | ***5*** |
| ***Lakhatás*** |  |  |  |  |  |
| ***Közlekedés*** |  |  |  |  |  |
| ***Oktatás*** |  |  |  |  |  |
| ***Munkaerőpiac*** |  |  |  |  |  |
| ***Közbiztonság*** |  |  |  |  |  |
| ***Szórakozás*** |  |  |  |  |  |

1. ***Szabadidődben milyen gyakran végzed az alábbi tevékenységeket?***
2. *legkevésbé jellemző, 5- leginkább jellemző)*

|  |  |  |  |  |  |
| --- | --- | --- | --- | --- | --- |
|  | ***1*** | ***2*** | ***3*** | ***4*** | ***5*** |
| ***Házimunka*** |  |  |  |  |  |
| ***Sportolás*** |  |  |  |  |  |
| ***Tv nézés*** |  |  |  |  |  |
| ***Művészeti tevékenység***  ***(rajz, tánc … stb)*** |  |  |  |  |  |
| ***Olvasás*** |  |  |  |  |  |
| ***Neten szörfözés*** |  |  |  |  |  |
| ***Szórakozóhely látogatása*** |  |  |  |  |  |

1. ***Ha a településen lenne rá lehetőséged, a felsoroltak közül, milyen témájú programokon vennél részt?***

*Tanfolyam*

*Házi kedvenc tartása, nevelése*

*Zenei rendezvény*

*Sütés-főzés*

*Művészeti foglalkozás*

*Egészséges életmód*

*Sportesemény*

*Szakkör*

*Kertészkedés*

1. ***Véleményed szerint, mire lenne szükség, hogy a fiatalok itt maradjanak Tiszavasváriban?***

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*


***Köszönjük, hogy kitöltötted a kérdőívünket!***

1. **Kérdőív kiértékelés**

Elemezve a kérdőívet, láthatjuk, hogy a kérdőívek kitöltésében **80 fő vett részt**, akiknek **több mint a fele férfi** volt.


**Az életkorok megoszlását illetően** azt figyelhetjük meg, hogy 16 és 20 év között fiatalok lettek bevonva a kitöltésbe, akinek **majdnem a fele 18 éves volt**. 16 és 20 éves fiatalból csak 1-1 fő fejtette ki véleményét.

A 3. kérdés **a jelenlegi tanulmányokra** vonatkozott, amiből kiderül, hogy **gimnazisták, és szakközépiskolások** **segítették az önkormányzat munkáját** a kérdőív kitöltésével. A kérdésre kapott eredmény jól mutatja, hogy leginkább azokat a fiatalokat foglalkoztatja a város jövője, akik pályaválasztás előtt állnak, hiszen ők nemsokára a munka világába lépnek.




Arra a kérdésre, hogy a kitöltők **szeretnék-e itt folytatni a tanulmányaikat**, meglepő válasz született, ugyanis azt láthatjuk, hogy a fiatalok **majdnem fele Tiszavasváriban szeretné folytatni a tanulmányait**. Ez azt jelenti, hogy **több mint 40 %-uk nem kíván felsőfokú végzettséget szerezni**, mivel Tiszavasváriban nincs se egyetem, se főiskola, csak szakma továbbtanulására van lehetőség.


Az 5. kérdéssel arra kerestük a választ, hogy **a mai fiatalok a középfokú vagy a felsőfokú szakképesítést tűzik-e ki célul** a saját életüket tekintve. Meglepő volt látni, hogy **a kitöltők csak 30 %-a szeretne diplomát szerezni**, a 70%-uk érettségi vagy szakmunkás bizonyítvánnyal szeretne elhelyezkedni a munka világában. Míg a korábbi években azt láthattuk, hogy szinte minden fiatal számára a diploma elérése volt a cél, aminek köszönhetően túlképzettség jelentkezett a munkaerő-piacon, most már egyre inkább úgy tűnik, hogy kezd újra egyensúly lenni a közép-és felsőfokú végzettséget szerzők arányában.




**A 6. kérdésből kiderül, hogy** a kérdőívet kitöltő **fiatalok több mint 70 %-a nem Tiszavasváriban szeretné leélni az életét**, hiszen csak 18% gondolja úgy, hogy ha lehetősége adódna, akkor szívesen élne itt.




**A 7. kérdésből látható,** hogy habár **a kérdőívet kitöltők** több mint fele nem Tiszavasváriban képzeli el a jövőjét, attól még **Magyarországon szeretne maradni**. Azoknál a fiataloknál, akik viszont külföldön szeretnének szerencsét próbálni, a világlátás, a nyelvtanulás és a pénzkereset szerepel a legfontosabb szempontok között.



A kérdőív 8. kérdéséből kiderül, hogy **a részt vevő fiatalok többsége nem szeret itt lakni.** Éppen ezért is olyan fontos, hogy Tiszavasvári Város Önkormányzata arra törekedjen, hogy a fiatalok számára vonzó várost teremtsen, hiszen a város számára a fiatalok jelentik az életben maradást. A pályázatnak köszönhetően most lesz lehetősége az önkormányzatnak, hogy a fiatalok helyben maradását támogassa.



A 9-es kérdésből látható, hogy leginkább **a család és barátok miatt szeretnek itt élni az emberek**, és csupán 6 fő jelölte meg a kisvárosi életmódot az itt élés vonzó okaként.




A 10. kérdés Tiszavasvári infrastruktúráira vonatkozott. A fiatalok értékelése alapján jól látható, hogy **a legkevésbé a szórakozási lehetőségekkel, illetve a közbiztonsággal** vannak megelégedve. A lakhatás, közlekedés és munkaerőpiac középértéket kapott, vagyis nem a legrosszabb, de fejlesztésre szorul. **A legnagyobb elégedettséget az oktatás kapta** Tiszavasvárira vonatkozóan, amit lehet annak is köszönhetünk, hogy a helyi gimnáziumunk a 2018. évben teljes felújításon esett át szintén egy pályázati forrásnak köszönhetően.

|  |  |  |  |  |  |
| --- | --- | --- | --- | --- | --- |
| **10. Kérlek, értékeld a következő infrastruktúrákat Tiszavasvárira vonatkozóan!** | **1** | **2** | **3** | **4** | **5** |
| **Lakhatás** | **9** | **15** | **33** | **16** | **6** |
| **Közlekedés** | **7** | **19** | **29** | **20** | **5** |
| **Oktatás** | **4** | **9** | **26** | **33** | **8** |
| **Munkaerőpiac** | **14** | **24** | **32** | **9** | **1** |
| **Közbiztonság** | **13** | **25** | **25** | **13** | **4** |
| **Szórakozás** | **24** | **22** | **11** | **13** | **10** |

Az utolsó előtti kérdéssel a fiatalok szabadidő eltöltéséről érdeklődtünk, melyből kiderül, hogy a fiatalok **szabadidejük legnagyobb részét a neten való szörföléssel töltik**. Ez a mai világban, ahol egyre jobban előtérbe kerülnek az Információs-és Kommunikációs Technológia eszközei, nem okoz nagy meglepetést. Megnyugtató volt azonban mindemellett látni, hogy **a sportolás is elég sok fiatalnál megjelenik, mint szabadidőprogram**, ami lehet az egyre inkább fontosabbá váló egészséges életmód iránti igény miatt játszik fontos szerepet az életükben. Valószínűleg ebből adódik az is, hogy a programok közül is, melyeken szívesen részt vennének első helyen állnak a sportesemények. A tv nézés illetve az olvasás azonban nem túl gyakori tevékenység szabadidejükben.

|  |  |  |  |  |  |
| --- | --- | --- | --- | --- | --- |
| **11. Szabadidődben milyen gyakran végzed az alábbi tevékenységeket?** | **1** | **2** | **3** | **4** | **5** |
| **Házimunka** | 0 | 10 | 28 | 19 | 21 |
| **Sportolás** | 6 | 9 | 21 | 21 | 21 |
| **Tv nézés** | 21 | 18 | 13 | 12 | 14 |
| **Művészeti tevékenység** | 32 | 23 | 9 | 8 | 6 |
| **Olvasás** | 20 | 27 | 16 | 7 | 8 |
| **Neten szörfözés** | 4 | 6 | 13 | 27 | 28 |
| **Szórakozóhely látogatása** | 22 | 20 | 17 | 9 | 10 |

Az utolsó kérdés válaszaiban majd látjuk, hogy sokszor szerepel a több programlehetőség szükségessége, mint a helyben maradás egyik motivációja. **A 12. kérdésben** arra kerestük a választ, hogy milyen programok érdekelnék őket. Az alábbi diagram jól mutatja, hogy a kérdőívet kitöltők szerint, amire **leginkább szükség lenne, az több sportesemény és zenei rendezvény**. Harmadik helyre érdekes módon a sütéssel-főzéssel kapcsolatos program került, pedig a kitöltők többsége az első kérdés alapján férfi volt. Mindezek mellett a kitöltők több mint negyede tanfolyamokon és házi kedvencek tartásáról szóló programokon is részt venne.



A 13. kérdésben javaslatokat kértünk tőlük arra vonatkozóan, hogy véleményük szerint mire lenne szükség ahhoz, hogy a fiatalok helyben maradjanak, itt éljenek. Összegyűjtöttük a beérkezett ötleteket, melyek az alábbiak voltak:

* Több szórakozási lehetőségre
* Modernizálásra
* Egyetemre
* Több bevásárlóközpontra
* Uszodára
* Sportpályára
* Több munkalehetőségre
* Jobb közbiztonságra
* Több városi programra, rendezvényre
* A közösségi életet fejleszteni
* Kulturált, tiszta környezetre
* Mozira

Összességében elmondható, hogy a fiatal generáció itt tartása érdekében Tiszavasvárit élhetőbb várossá kell tenni. Több munkalehetőséggel, illetve szórakozási lehetőséggel, programszervezéssel, jobb lakhatási lehetőséggel motiválni kell a fiatalokat arra, hogy itt alapítsanak családot. A kitöltők majdnem fele szeret itt élni, ami azt bizonyítja, hogy Tiszavasvári szerethető kis város, csak fejlesztésre, modernizálásra szorul. Tiszavasvári Város Önkormányzata ezen célok elérése érdekében nyújtotta be támogatási igényét az *,,Esély Otthon”* pályázati felhívásra, mely támogatásnak köszönhetően az önkormányzat a helyi fiatalok igényeit próbálja kiszolgálni annak érdekében, hogy Tiszavasvári a jövő generáció számára vonzó lakóhellyé válhasson.

